stanford-oval/wikipedia huggingface dataset:
ג'רג' ראדו
הערות שוליים

↑  "Születési bejegyzése a Budapest VI. kerületi polgári születési akv. 1514/1912. folyószáma alatt". נבדק ב-2019-10-13.
↑  Gerencsér Tibor: A Magyar Mickiewicz Társaság második évtizede. A Magyar Mickiewicz Társaság tagjainak névsora. In: Acta Papensia XI (2011) 3-4. 195-199. o., library.hungaricana.hu.
↑  "Radó Rikárd halotti bejegyzése a Budapest VII. kerületi polgári halotti akv. 1551/1945. folyószáma alatt". נבדק ב-2019-10-13.
↑  "Radó Rikárdné Kőszegi Irma sírja". נבדק ב-2019-10-13.
↑  "Szülei házasságkötési bejegyzése a Budapest IX. kerületi polgári házassági akv. 342/1911. folyószáma alatt". נבדק ב-2019-10-13.
| --- | --- |
בקרת זהויות :  NLI: 987007266812905171  PLWABN: 9810562625805606  BnF: cb12705610t (data)  GND: 119379783  ISNI: 0000 0001 1060 9918  LCCN: n83221259  NKC: jo2016928256  NTA: 075181401  SUDOC: 243804121  VIAF: 47179589   WorldCat (עם VIAF): 47179589
גבעת גרב

גִּבְעַת גָּרֵב הוא מקום שמוזכר בספר ירמיהו כסימן גאוגרפי באזור סביבות ירושלים. המקום מוזכר כאחד מהגבולות שיגבילו את קדושת העיר שמסביב הר המוריה ("עיר השם");
הִנֵּה יָמִים בָּאִים, נְאֻם ה', וְנִבְנְתָה הָעִיר לַה' מִמִּגְדַּל חֲנַנְאֵל שַׁעַר הַפִּנָּה. וְיָצָא עוֹד קָו הַמִּדָּה נֶגְדּוֹ עַל גִּבְעַת גָּרֵב וְנָסַב גֹּעָתָה. וְכָל הָעֵמֶק הַפְּגָרִים וְהַדֶּשֶׁן וְכָל הַשְּׁדֵמוֹת עַד נַחַל קִדְרוֹן עַד פִּנַּת שַׁעַר הַסּוּסִים מִזְרָחָה – קֹדֶשׁ לַה', לֹא יִנָּתֵשׁ וְלֹא יֵהָרֵס עוֹד לְעוֹלָם.
לפי הפרשנות לספר יחזקאל, גבולות הללו (המוזכרים בספר ירמיהו) מסמנים את התרומיה העתידה להיות קודש להקדוש ברוך הוא לעת בניית בית המקדש השלישי.
בספר חקרי הארץ האתר מזוהה כהגבעה שמסמוכה לוואדי גרב. ישעיהו פרס מזהה את המקום בראס אבו חרובּ, בשטח האוניברסיטה העברית בהר הצופים.
ראו גם

חאן א-לובאן
לקריאה נוספת

ישעיהו פרס, הערך "גִּבְעַת גָּרֵב", ארץ ישראל - אנציקלופדיה טופוגרפית-היסטורית, (כרך א, עמ' 142), הוצאת ראובן מס, תש"ו.
הערות שוליים

↑  רש"י, רד"ק, מלבי"ם
↑  "חקרי הארץ" דף נח
↑  ראו בערכו ב"אנציקלופדיה ארץ ישראל"
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
דגל הליגה הערבית

| --- | --- |

 קבלת מעמד רשמי:  8 במרץ 1945
 מוטיבים עיצוביים:  דגל ירוק שבמרכזו חותם הליגה הערבית וכן שרשרת זהב בת 22 חוליות
דגל הליגה הערבית הוא דגל ירוק שבמרכזו חותם הליגה הערבית וכן שרשרת זהב בת 22
חוליות המסמלות את 22 חברות הליגה בעת אימוץ הדגל. במרכז הסמל - שם הארגון בערבית. הדגל אומץ ב-8 במרץ 1945. דגלו של נשיא הליגה הערבית דומה לדגל הליגה אולם רקעו של הדגל לבן.
ראו גם

צבעי הלאומיות הכלל ערבית
דאטסון סוג 11

| --- | --- |

Datsun Type 11
 מאפיינים כלליים
 יצרן:  Datsun (דאטסון), (בשנת 1934 ניסאן השתלטה על "דאטסון")
 שנות ייצור:  1932
 הרכבה:  יפן יפן
 מודל קודם:  Datsun Type 10
 מודל אחריו:  Datsun Type 12 (אנ')
 סיווג:  מכונית משפחתית
 אורך:  2,720 מ"מ
 רוחב:  1,175 מ"מ
 משקל:  1,068 ק"ג
 בסיס גלגלים:  1,880 מ"מ
 מפרט טכני
 מנוע:  4 צילינדרים, 495 סמ"ק המפיק 10 כ"ס
 הילוכים:  תמסורת ידנית - 3 מהירויות
 מעצב:  Noriyoshi Gotoh
"דאטסון סוג 11", שנת 1932, סגנון גוף "Phaeton" (אנ')
דאטסון סוג 11 (באנגלית: Datsun Type 11) היא מכונית קטנה מתוצרת יצרנית כלי הרכב היפנית Datsun (אנ') (שם רשמי: Datsun Motor Corporation (בשנת 1934 ניסאן השתלטה על Datsun), אשר יוצרה בשנת 1932 ביפן.
"דאטסון סוג 11"

דגמי "דאטסון סוג 11" יוצרו במספר סגנונות גוף: "phaeton", סדאן, קופה, רודסטר, מסחרית.
יוצרו 150 יחידות בשנת 1932, מכיוון ששינויים בחוק אפשרו ל"דאטסון" למכור דגם חדש עם מנוע גדול יותר בשנת 1933.
תקנת שרים מטעם ממשלת יפן משנת 1930 הצהירה כי רישיונות נהיגה לא יידרשו למכוניות עם מנועים של עד 500 סמ"ק, וכי רכישת כלי רכב אלה תחויב במס בשיעור מיסוי דרכים נמוך יותר.
מנוע קדמי, תכנון שסתום צדדי (sidevalve engine).
סוג הנעה: הנעה אחורית.
ראו גם

ניסאן
דאטסון DC-3
דאטסון סוג 14
דאטסון סוג 15
דאטסון סוג 16
דאטסון סוג 17
דאטסון 17T
הערות שוליים

↑  מכוניות דאטסון המוקדמות earlydatsun.com/index
↑  היסטוריה קצרה: מ"דאטסון" ל"ניסאן" osv.ltd.uk/history-of-nissan
↑  פאטון הוא סגנון רכב פתוח ללא הגנה מפני מזג אוויר קבוע, שהיה פופולרי משנת 1900 ועד שנות ה-30 של המאה העשרים
↑  "דאטסון סוג 11" - סגנונות גוף web.archive.org/web/20100811234724
גריאטריה

גריאטריה היא תחום ברפואה המתמחה באנשים בני הגיל השלישי ועוסק בבריאותם, בתפקודם ובכאבם, בחקר המחלות המלוות את תהליך ההזדקנות, במניעת מחלות אלו, באבחונן ובטיפול בהן ובתוצאותיהן. מקור השם ביוונית (גֶרון - זקן ; יאטרוס - רופא) והוא הוטבע ב-1909 על ידי הרופא איגנץ נשר בניו-יורק.
היקף המקצוע

גריאטריה, בדומה לרפואת ילדים ולרפואת המשפחה, עוסקת בבריאות המטופל כמכלול (גישה הוליסטית, או ביו-פסיכו-סוציאלית). בכך היא שונה מתחומי רפואה המתמקדים במערכות, באיברים, בפעילויות או בפרוצדורות ייחודיות. הגריאטריה עוסקת בצרכים המיוחדים של אנשים זקנים ולשינויים הגופניים (פיזיולוגיים) והחולניים (פתולוגיים) של גוף האדם הזקן. כיוון שהשינויים בגוף האדם המבוגר תלויים במידה רבה באורח חייו הקודמים ובאירועים שעברו עליו, ניתן למצוא שוני רב במצבם הבריאותי הגופני והנפשי של אנשים שונים בגילאי הזקנה, בהתפתחות של מחלות שונות, בקצב הירידה בתפקוד המערכות ובהופעת התסמינים. למשל, אצל אנשים שנחשפו לעשן, המזיק למערכות רבות בגוף, הזדקנות המערכות הללו תופיע מוקדם בשכיחות מוגברת; אנשים שעברו חבלות ראש עלולים ללקות בדמנציה בגיל צעיר יותר וכדומה.
אנשים מבוגרים מפתחים מחלות כרוניות שונות, ובהן לקויות שמיעה וראייה, דבר היכול לגרום לבידוד חברתי, לאובדן העצמאות ולדיכאון. בנוסף, לעיתים ישנן בעיות בהבחנה במתרחש בסביבה, וקושי לעקוב אחרי המלצות רפואיות. מטרת הגריאטריה היא לעזור לאנשים מבוגרים לנהל אורח חיים מיטבי ולשמור על בריאותם הגופנית והנפשית. בנוסף, מטרתה לסייע לזקנים לנהל יחסים חברתיים ויחסים משפחתיים טובים יותר. הטיפול הגריאטרי הוא טיפול רב מקצועי, המשלב מקצועות כמו רופא המומחה בתחום (גריאטר), ומטפלים מתחום הסיעוד, הפיזיותרפיה, הריפוי בעיסוק, הפסיכולוגיה והעבודה הסוציאלית (טיפול רגשי-חברתי).
גריאטריה בישראל

ההתמחות בגריאטריה בישראל היא התמחות המשך לרפואת משפחה או לרפואה פנימית או התמחות ישירה, בת 4 שנים, שכוללת שנה וחצי עד שנתיים של רפואה פנימית. רופא מומחה בגריאטריה נקרא גריאטר. מבחינים בין גריאטריה לבין מקצועות שאינם רפואה (כגון סיעוד) ולמחקר תהליך ההזדקנות, הנכללים במונח גרונטולוגיה.
בשנת 2007 נקבעו בישראל אמות מידה למרפאות להערכה גריאטרית כוללנית בקהילה, בהן מוגדרת מטרת ההערכה הגריאטרית הכוללנית כמתן ייעוץ לרופא הראשוני (רופא המשפחה) וכן לקשיש, למשפחתו ולמטפליו. בדיקות האבחון השונות, הכלולות בהערכה הגריאטרית, הן חלק מ"סל השירותים" המחייב של קופות החולים, לפי חוק ביטוח בריאות ממלכתי.
תת התמחויות בגריאטריה

מכיוון שאדם זקן שונה מאדם צעיר מבחינה פיזית וגם מבחינה נפשית, הוא עשוי להזדקק להשגחה ולטיפול שונים מאדם צעיר יותר, לכן קיימות תת-התמחויות במקצועות רפואה שונים, המספקות לאנשים זקנים את הטיפולים המיוחדים להם. בישראל, ככלל, תת-התמחויות אלו לא מוכרות באופן רשמי (כלומר אין להן בחינה ורישוי מוכר). תת-ההתמחויות הן:
תת התמחויות בגריאטריה > טיפוליות

טיפול שיניים לקשישים: תחום שכולל דיאגנוזה, מניעה וטיפול שתלויות בהתקדמות בגיל אצל קשישים.
גריאטריה דרמטולוגית (geriatric dermatology): הוא תחום העוסק בשיער, עור, ציפורניים והמחלות שלהם אצל קשישים.
נוירולוגיה לקשישים (geriatric neurology): תחום העוסק במחלות נוירולוגיות אצל קשישים.
אונקולוגיה לקשישים (geriatric oncology): תחום העוסק בגידולים מסוכנים (למשל סרטן) ולא מסוכנים אצל קשישים.
נפרולוגיה לקשישים (geriatric nephrology): ענף ברפואה פנימית העוסק במחלות בכליות אצל קשישים.
פסיכוגריאטריה (psychogeriatrics): תת-ענף ברפואה פסיכיאטרית העוסק בחקירה, במניעה ובטיפול במחלות נפשיות אצל קשישים.
קרדיולוגיה לקשישים (cardiogeriatrics): ענף העוסק במחלות הלב אצל קשישים.
ראומטולוגיה לקשישים (geriatric rheumatology): תחום העוסק במחלות במפרקים, שרירים, רקמות רכות ורקמות חיבור אצל קשישים.
שיקום גריאטרי: החזרת הקשיש לתפקוד מרבי פיזיולוגי, קוגניטיבי, רגשי וחברתי.
תת התמחויות בגריאטריה > כירורגיות

אורתוגריטאריה (Orthogeriatrics): טיפול כוללני לקשישים הסובלים משבר צוואר הירך.
ניתוחי לב לקשישים (Geriatric Cardiothoracic Surgery): ענף העוסק בניתוחי חזה ולב אצל קשישים.
טראומה בקשישים: תחום העוסק בפציעות שקורות לאנשים קשישים (מסיבה של נפילה, תאונות דרכים וכו').
גינקולוגיה לקשישות (Geriatric gynecology): תחום העוסק בבריאות נשים קשישות.
כירורגיה כללית לקשישים (Geriatric General Surgery): תחום העוסק בניתוחים אצל קשישים באזור הבטן.
תת התמחויות בגריאטריה > תחומים אחרים

הרדמה אצל קשישים: תחום העוסק בהרדמה אצל קשישים.
יחידה לטיפול נמרץ גריאטרי: מחלקה לטיפול במחלות כרוניות אצל קשישים.
סיעוד לקשישים (Geriatric nursing): עוסק במתן שירותי סיעוד לקשישים.
ריפוי בעיסוק לקשישים: תחום טיפולי-שיקומי-חינוכי, שמטרתו לספק לקשישים כלים ומיומנויות אשר יאפשרו להם להתמודד עם דרישות החיים.
תזונה אצל קשישים: תחום העוסק בניהול תזונה נכונה לקשישים.
ראו גם

דה קונדישנינג
הערות שוליים

↑  Definition of geriatric medicine
↑  הוצאת הלכות, עבור ויקטור שם טוב, משרד הבריאות, תקנות הרופאים (אישור תואר מומחה ובחינות), תשל"ג-1973, באתר משרד הבריאות, ‏14/08/1973
↑  מנהל רפואה, משרד הבריאות, אמות מידה למרפאות להערכה גריאטרית כוללנית בקהילה, באתר משרד הבריאות, ‏31/05/2007
↑  GERIATRICSFOR-SPECIALISTS INITIATIVE (GSI)
↑  Increasing Geriatrics Expertise in Surgical and Medical Specialties
| --- | --- |
בקרת זהויות :  NLI: 987007565443905171  BnF: cb119315708 (data)  GND: 4071745-8  LCCN: sh85054315  LNB: 000117917  NDL: 00569782  NKC: ph120550
גרעין הברך הצדי

| --- | --- |

בתמונה ניתן לראות שרטוט של גזע המוח יחד עם חלקים ממוח הביניים. גרעין הברך הצידי נראה בקצה העליון של התמונה
 שיוך:  תלמוס 
 מזהים
 לטינית (TA98):  corpus geniculatum laterale 
 טרמינולוגיה אנטומיקה:  A14.1.08.302 
 TA2 (2019):  5666 
 מזהה נרולוקס:  birnlex_1662 
 מזהה נרוניימס:  352 
 FMA:  62209 
 
גזע המוח האנושי. גרעין הברך הצדי ממוקם בשיפולי חלקו העליון, המסומן בספרה 7 בתמונה. התליל העליון (2 בתמונה) מבקר את תנועות שרירי העין ומתקשר עם קליפת המוח דרך הכר התלאמי (1). המרכזים הסמוכים להם (4-6) משרתים את מערכת השמיעה.
גרעין הברך הצדי או LGN (באנגלית: Lateral geniculate nucleus) הוא אזור בתלמוס, אשר נמצא במוח הביניים. 
שמו של הגרעין ניתן לו על שום דמיונו לברך כפופה (genu, פירושו "ברך").
גרעין הברך הצדי הוא מבנה דו-צדדי (הוא נמצא על שתי המיספרות במוח), ומורכב משש שכבות של תאי עצב בכל המיספרה.
הגרעין מעורב בתהליך התפיסה החזותית.
הוא מקבל מידע חזותי מהרשתית באמצעות עצב הראייה ומעביר את המידע הלאה, בעיקר אל האזור הראשוני בקליפת המוח הראייתית (V1), כאשר כל שכבה בו מקבלת קלט מעין אחת בלבד. כ-90% מהסיבים העצביים שבעצב הראייה מגיעים לגרעין הברך הצדי.
השכבות של גרעין הברך הצדי

בפרימטים, גופי התאים בשתי השכבות הפנימיות ביותר גדולים יותר מגופי התא שבארבע השכבות החיצוניות. מטעם זה נקראות שתי השכבות הפנימיות “השכבות המאגנו-תאיות” (magnocellular layers, מאגנום פירושו “גדול” בלטינית), ואילו ארבע השכבות החיצוניות נקראות “השכבות הפארוו-תאיות” (parvocellular layers פרבוס פירושו “קטן”).
שני סוגי השכבות משתייכים לשתי מערכות נבדלות, המופקדות על ניתוח סוגים שונים של מידע חזותי. כל אחת מן המערכות מקבלת קלט מאחד הסוגים של תאי הגנגליון ברשתית - מתאי M או מתאי P. שדות הקלט של התאים בגרעין הברך הצדי שומרים על אותו ארגון של מרכז והיקף, הקיים בתאי הגנגליון המתקשרים אליהם.
השכבות של גרעין הברך הצדי > שכבות מאגנו-תאיות (Magnocellular Layers)

שכבות 1 ו- 2 מורכבות מתאי המערכת המאגנו-תאית. מערכת זו קיימת בכל היונקים, בעוד שהמערכת הפארוו-תאית קיימת בפרימטים בלבד. תאי העצב של המערכת המאגנו-תאית ניחנים במאפיינים של תאי M (בשכבת תאי הגנגליון). כלומר, הם אינם מקבלים מידע על צבע, אינם מאפשרים הבחנה בפרטים דקים ותגובתם לגירוי חזותי קצרה ומהירה. תאים אלה מעורבים כפי הנראה בעיבוד חזותי שרמת דיוקו פחותה, אך הם מסוגלים להבחין בהבדלי בהירות דקים וגם רגישים במיוחד לתנועה.
השכבות של גרעין הברך הצדי > שכבות פארוו-תאיות (Parvocellular Layers)

בפרימטים שכבות 3 עד 6 מורכבות מתאי המערכת הפארוו-תאית. תאי העצב של מערכת זו ניחנים במאפיינים של תאי P (בשכבת תאי הגנגליון), כלומר הם מנתחים מידע על צבע ומצטיינים בכושר גבוה של הפרדה מרחבית, ומכאן - בעיבוד חזותי שרמת דיוקו גבוהה. מנגד, תגובותיהם איטיות ומתמשכות ואין הם רגישים לתנועה.
ראו גם

גזע המוח
קליפת הראייה העיקרית
הערות שוליים

↑  ישי-קרין, נ. (2005). דיסלקסיה, רכיבה על סוסים והצרבלום. מתוך אתר פסיכולוגיה עברית.
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A14.1.08.302
גרילה גירלז

גרילה גירלז בפעולה במוזיאון ויקטוריה ואלברט בלונדון, 2014
גרילה גירלז (באנגלית: Guerrilla Girls) הן קבוצה של אמניות פמיניסטיות אנונימיות שמטרתה היא מאבק בסקסיזם ובגזענות בתוך עולם האמנות. הקבוצה נוסדה ב-1985 בעיר ניו יורק, כאשר משימתה המקורית הייתה להעלות לסדר היום הציבורי את האפליה המגדרית וכן אפליית המיעוטים אשר קיימות בתחום האמנות החזותית. הקבוצה ידועה בכך שחברותיה חובשות מסכות בדמות גורילות בכל הופעותיהן הציבוריות, על מנת להישאר אנונימיות. הסיבה לאנונימיות היא שלדעתן זהותן האישית אינה מהותית והן מעדיפות שכל תשומת הלב תופנה לאג'נדה החברתית שלהן. כמו כן האנונימיות מסייעת להן להגן על עצמן מפני מחיר אישי שהן עשויות לשלם כאמניות על כך שהן מותחות ביקורת על בעלי תפקידים בכירים בעולם האמנות.
היסטוריה

הגרילה גירלז נוסדו על ידי קבוצה של 7 אמניות באביב 1985 בתגובה לתערוכה "סקירה בינלאומית של ציור ופיסול עכשווי" שנפתחה במוזיאון לאמנות מודרנית בניו יורק ב-1984. התערוכה השיקה את המבנה המורחב והמשופץ של המוזיאון, ונועדה להוות סקירה של האמנים העכשוויים החשובים ביותר של אותה תקופה. בתערוכה הוצגו עבודות של 169 אמנים, מתוכם רק 13 היו נשים. הגרילה גירלז טענו שמדובר באפליה מגדרית ברורה. פעולתן הראשונה כקבוצה הייתה הפגנת מחאה בפתח המוזיאון. ההפגנה לא זכתה לחשיפה רחבה, אך בעקבותיה הן יצרו קמפיין של שילוט חוצות ברחבי ניו יורק, ובייחוד באזורים סוהו ואיסט וילג', שזכה להדים נרחבים יותר. לאחר מכן, כשהיו מוכרות יותר, הן הרחיבו את תחומי פעילותן לגזענות בנוסף לאפליה מגדרית, ובדקו לא רק כמה נשים משתתפות בתערוכות, אלא גם כמה אמנים שאינם לבנים נכללים בתערוכות אלו. הן החלו לעבוד גם מחוץ לעיר ניו יורק, ברחבי ארצות הברית ובעולם. מרכז תשומת הלב שלהן נשאר עולם האמנות החזותית, אך הן אתגרו גזענות וסקסיזם גם בקולנוע, בתרבות המונים ובתרבות הפופולרית, ולעיתים גם בפוליטיקה.
כשנשאלו על המסכות שלהן, תגובתן הייתה: "היינו גרילה לפני שהיינו גורילה. מן ההתחלה העיתונות התעקשה על תמונות ולכן היינו זקוקות לתחפושת. אף אחת לא זוכרת איך השגנו את הפרווה שלנו, אבל אחת הגרסאות היא שבפגישה מוקדמת, אחת החברות המקוריות בקבוצה שלא ידעה לאיית כתבה 'גורילה' במקום 'גרילה'. זו הייתה טעות מוארת". בראיון ב-Interview Magazine הן אמרו: "חופש הדיבור האנונימי מוגן על ידי החוקה. את תופתעי לדעת מה יוצא לך מהפה כשאת חבושה במסכה". על מנת ליצור הפרדה בין החברות השונות בקבוצה, הן משתמשות בשמות בדויים של אמניות עבר מפורסמות כמו פרידה קאלו או ג'ורג'יה אוקיף. בהודעה שפרסמו הן טענו כי רבות מהן מוכרות כאמניות עכשוויות בעלות שם. מאז 1985 הגרילה גירלז זכו לראות מספר שינויים חיוביים בעולם האמנות, כולל מודעות גבוהה יותר לסקסיזם ולקיחת אחריות רבה יותר על ייצוג מגדרי וגזעי הוגן מצד אוצרים, אספנים, ומבקרי אמנות. ההישג המשמעותי ביותר שנזקף לזכות הקבוצה היא העלאת הנושא והתחלת השיחה עליו, וכן הפניית תשומת הלב של עולם האמנות המערבי לנושאים של סקסיזם וגזענות. ב-2001 הן התפצלו לשלוש קבוצות: Guerrilla Girls, Inc., Guerrilla Girls Broad Band, וכן קבוצת התיאטרון הנודד, Guerrilla Girls On Tour!.
פעילות

הגרילה גירלז ארגנו הפגנות, יצרו פוסטרים, מדבקות, שלטי חוצות ויצירות אמנות, וכן עסקו בהרצאות ובמחקר אודות אי-השוויון המגדרי והגזעי בעולם האמנות. בשנים הראשונות מרכז הפעילות היה פגישות בהן חברות הקבוצה אספו נתונים ויצרו סטטיסטיקות לגבי אי השוויון המגדרי בסצנת האמנות של העיר ניו יורק. הן גם עודדו באופן אישי אמניות לא לשתוק כאשר הן נתקלות באפליה מגדרית בחייהן המקצועיים. בשנים הראשונות לאחר היווסדות הקבוצה, הן החלו מבצעות "ספירת בולבולים" ("weenie count"), בה חברות הקבוצה היו הולכות למוסדות אמנות מרכזיים כמו מוזיאון המטרופוליטן בניו יורק, וסופרות את יצירות האמנות בהן מופיע עירום גברי, לעומת העבודות בהן מופיע עירום נשי. בשלב מסוים החלו הגרילה גירלז לבצע מחקרים מעין אלו בהזמנת המוסדות האמנותיים. המוסדות למעשה רכשו מהן עבודת אמנות שתוכנה היה סטטיסטיקה ספציפית לאותו מוסד בנושא סקסיזם וגזענות. בין מוסדות אלו ניתן למצוא את המוזיאון לאמנות מודרנית באיסטנבול, ואת המרכז לאמנות עכשווית Witte de With ברוטרדם. הקבוצה גם שיתפה פעולה עם ארגון אמנסטי אינטרנשיונל.
ראו גם

גרילה גירלז בהופעה
הערות שוליים

1 2 3  Guerilla Girls Bare All (ארכיון)
↑  Brenson, Michael, A LIVING ARTISTS SHOW AT THE MODERN MUSEUM, The New York Times
1 2 3  Ashton Cooper, Guerrilla Girls Speak on Social Injustice, Radical Art, A&E. Columbia Spectator.
↑  Interview Magazine March 2012: Women Artists Question the Guerrilla Girls (ארכיון)
↑  [http://www1.amalnet.k12.il/sites/Mifgashim/Pages/gurillagirls.aspx?mid=2 גרילה גירלס Guerrilla Girls 
1985 ניו-יורק]
↑  Oral history interview with Guerrilla Girls Rosalba Carriera and Guerrilla Girl 1, 2007 Dec. 1
↑  Priscilla Frank, The Guerrilla Girls Are The Feminist Masked Avengers The Art World Still Needs
↑  Elizabeth A. Sackler Center for Feminist Art: Feminist Art Base: Guerrilla Girls
1 2 3 4 5 6  Some of Our Greatest Hits (ארכיון)
↑  Tallman, Susan, Guerrilla Girls, Arts Magazine 65 (8): 21–2. .
↑  FIRS THEY WANT TO TAKE AWAY A WOMAN'S RIGHT TO CHOOSE. NOW THEY'RE CENSORING ART (ארכיון)
↑  Walter Robinson, Festive Venice
| --- | --- |
בקרת זהויות :  NLI: 987007460610805171  BIBSYS: 99037697  GND: 4820083-9  ISNI: 0000 0004 1146 1654  LCCN: no94020236  NGV: 30568  NLA: 35404654  PIC: 1701  RERO: 02-A017480605  RKD: 245205  SNAC: w6dk64md  SUDOC: 070686904  Trove: 940928  ULAN: 500128502  VIAF: 137498181   WorldCat (עם VIAF): 137498181 
חברה אנונימית בגרילה גירלז
גשר ראקוצי

| --- | --- |

 מידע כללי
 סוג:  גשר 
 שימוש:  מכוניות, חשמלית
 על שם:  ראקוצי 
 מיקום:  בודפשט 
 מדינה:  הונגריה הונגריה
 הקמה ובנייה
 תקופת הבנייה:  1992–1995 (כ־3 שנים)
 תאריך פתיחה רשמי:  1995 
 מבנה:  גשר תלוי
 חומרי בנייה:  ברזל יצוק
 אדריכל:  טיבור סיגראי 
 מידות
 אורך:  375 מטר
 מידע טכני
 מִפְתָּח מרבי:  202 מטר
 קואורדינטות:  48°28′07″N 19°04′01″E﻿ / ﻿48.46861°N 19.06694°E﻿ / 48.46861; 19.06694
   ארפאדמרגיטהשלשלאותאליזבתהחירותפטפיראקוצידאק פרנץהרכבתהרכבת החדשמגיירי
 
גשר ראקוצי (בהונגרית: Rákóczi híd) הוא גשר הדנובה השני החדש ביותר בבודפשט, בין לאג'מאנוש (חלק מרובע 11 של בודפשט - Lágymányos) לבין פרנצווארוש (Ferencváros) שהוא רובע 9 של בודפשט.
היסטוריה

הגשר היה אמור להיבנות בקשר עם התערוכה העולמית שתתקיים תחת השם Expo '96. הוא היה נחוץ כדי להקל על העומס על גשר מעבר כלי הרכב הדרומי ביותר של בודפשט, גשר פטפי והיה עליו לחבר את הגזרה הדרומית של שדרת הטבעת הונגריה שנבנה אז, את קטע שדרת קניבש קלמן Könyves Kálmán) körút), עם האזורים המתפתחים של הצד הדרומי של בודה. הבנייה החלה ב-1992 והגשר נפתח לתנועה באוקטובר 1995. הגשר נבנה באמצעות לוחות מחוספסים שיוצרו על ידי החברה Dunaferr Lőrinci Hengermű Kft. הייצור וההתקנה בוצעו על ידי חברת מבנה הפלדה גנץ (Ganz).
זה היה הראשון מבין גשרי הדנובה של בודפשט שנקרא לא אז על שם אדם, אלא על שם מיקומו הגאוגרפי. במסירה ב-1995 בחרה המועצת הראשית של העיר בשם גשר לאג'מאנוש במקום גשר סנט לאסלו. מאוחר יותר, היו הצעות לקרוא לו על שם זולטאן לטינוביץ', לאיוש קושוט, אישטוואן הראשון, מלך הונגריה, מתיאש הראשון, מלך הונגריה, וכן בשם "גשר השלום". בישיבתה ב-27 באפריל 2011 הציעה אספת של המטרופולין (מועצת העיר בודפשט) לוועדת השמות הגאוגרפיים שהשם החדש של הגשר יהיה "גשר ראקוצי" על שם המשפחה ההיסטורית ההונגרית המפורסמת. זה התקבל פה אחד בוועדה באוגוסט 2011.
הבניין החדש של התיאטרון הלאומי נבנה מצפון לראש הגשר בצד פשט ב-2002 וארמון האמנויות ב-2005.
הקמפוס המשותף החדש של Infopark ואוניברסיטת אטווש לוראנד (ELTE) ואוניברסיטת בודפשט לטכנולוגיה ולכלכלה (BME) הוקם ליד ראש הגשר הצד השני, המערבי בבודה. שאר המבנים המודרניים באוניברסיטה וברובע ה-IT נבנו בעיקר בשנים שלאחר מסירת הגשר.
הצבע ששימש לצביעת הגשר היה באיכות ירודה, התקלף מההתחלה. העמודים והמעקות של הגשר נצבעו מחדש בסתיו 2011, אך הצביעה המקורית והלא טובה והכתמים נותרה בתחתית הגשר. ביוני 2013, הוכרז שתאורת מערכת הראי-רפלקטור של הגשר התבלה. מאז המסירה, החומר מהמראות התבלה לגמרי וירד, וזו הייתה הסיבה שתאורת הגשר הפכה ל-10% מהתקן.
שיפוץ תאורת הגשר הסתיים בנובמבר 2014. חמשת העמודים בגובה 35 מ' כל אחד צוידו ב-6-6 לכל צד, סה"כ ב-60 מנורות LED מסוג Indal Luma, כלומר (Philips BGP 625 Luma 2) עם צריכת חשמל נומינלית של 211 W ליחידה. לפי חישובים, צריכת התאורה החדשה והמודרנית היא מחצית מהמערכה הקודמת. אורך החיים הצפוי של גופי התאורה הוא 24 שנים.
קו החשמלית

אף על פי שמראש תוכנן לעבור בגשר קו החשמלית מספר 1 ונותר מקום לפסי החשמלית באמצע הגשר, הפסים לא הונחו. בספטמבר 1996 השיקה חברת התחבורה של בודפשט (BKV) את קו אוטובוס 103 כתחליף, שפעל שם עד להארכת החשמלית מספר 1 עד דרום בודה ב-2015. התחנה הזמנית המתוכננת של החשמלית הועברה לראש הגשר של פשט בשנת 2000, ונשארה שם עד לשיפוץ קו החשמלית. קטע הקו על פני הגשר נבנה יחד עם שיפוץ החשמלית מספר 1. עם זאת, רשות התחבורה הארצית דרשה בדיקות נוספות לגשר, שכן עומס הבדיקה לפני מסירת הגשר יכול היה להתבצע רק עם כלי רכב ממונעים רגילים. לפיכך, לא ניתן היה לדעת בוודאות כיצד יתנהג מבנה הגשר עם חשמליות כבדות ומהירות יותר בהשוואה לתוכניות המקוריות. כתוצאה מכך התעכבה מסירת הקטע החדש של הקו בכמה חודשים. ב-26 בינואר 2015, במהלך הרצות המבחן של הקטע החדש של חשמלית 1, חצתה חשמלית לראשונה את גשר ראקוצי, וב-15 בפברואר 2015, עומס ניסוי נוסף שנדרש בוצע להעברת הקו, שבמהלכו העמיסו את הגשר ב-1,000 טון (ארבע חשמליות ועשרים משאיות עמוסות). ב-20 במרץ 2015 נמסר החלק המורחב של החשמלית.
המהירות המותרת במסלול החשמלית של הגשר: 50 קמ"ש.
לקריאה נוספת

dr. Gáll Imre: A budapesti Duna-hidak. Budapest: Hídépítő. 1984. ISBN 963-218-690-7
הערות שוליים

↑  A Fővárosi Közgyűlés által tárgyalt előterjesztés az önkormányzat portálján(הקישור אינו פעיל, 2018-11) – 2011. április
↑  Átnevezés után át is festik a Rákóczi hidat (Index, 2011. szeptember 1.)
↑  "Ledekre cserélhetik a Rákóczi híd régi világítását" (בהונגרית). hvg.hu. 2013-06-13.
↑  "Outdoor lighting solutions – Luma" (באנגלית). Philips Indal.
↑  Deme László - Új közvilágítást kapott a Rákóczi-híd (Villanyszerelők lapja, 2015.02.11.)
↑  Nem tudni, elbírja-e a Rákóczi híd a villamosokat (Index, 2015. január 15.)
↑  Rákóczi híd: elsőre kibírta (IHO, 2015. január 26.)
↑  Több mint ezer tonnát tettek a hídra (Origo, 2015. február 15.)
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
הגשר מהאוויר בשנת 2010. בחזית MüPa (ארמון האמנויות)